Pål Bjerketvedt

Pål Asbjørn Bjerketvedt (født 28. mars 1960 i Moss) var generalsekretær i Norges Fotballforbund fra 2016 til 2022. Han var sjefredaktør og administrerende direktør i Norsk Telegrambyrå (Nyhetsbyrået NTB) fra 2004 til 2016.
Bjerketvedt tok examen artium fra Kirkeparken videregående skole i 1979, og ble cand.mag. ved Høgskolen i Hedmark i 1983. Han har siden tatt Master of Management ved Handelshøyskolen BI og Topplederprogrammet i Orkla ASA. 

Bjerketvedt har også vært sjefredaktør/administrerende direktør i Gjengangeren i Horten (1994–1998), Avisenes Pressebyrå (1998–2001), Østlandets Blad (2001–2003) og Østlendingen (2003–2004). Han var journalist, leder av sportsredaksjonen og nyhetsleder i Moss Avis 1985–1993.  

Bjerketvedt spilte 275 A-lagskamper for sitt lag Sprint-Jeløy i årene 1980–1988.«Pål Bjerketvedt», 60-årsomtale i Aftenposten 28. mars 2020, side 52

I 2008 ble Bjerketvedt tildelt Nynorsk redaktørpris. Han var styremedlem i Den europeiske nyhetsbyråalliansen 2008–2011, og han var nestleder i Oslo Redaktørforening i perioden 2010–2013.

 Referanser 

 Eksterne lenker 
 «Pål Bjerketvedt ny generalsekretær i NFF», fotballforbundets nettsider 17. november 2016

Kategori:Norske redaktører
Kategori:NTB
Kategori:Personer fra Moss kommune
Kategori:Alumni fra Høgskolen i Hedmark